open-index/open-wikipedia-markdown huggingface dataset:
Dråpeteller

En **dråpeteller** eller **pipette** er et laboratorieinstrument for å transportere og dosere væske. Teknikken i dråpetelleren går på at væsken suges opp i et rør ved hjelp av undertrykk og tømmes ut igjen med trykk. Ofte brukes en peleusball til formålet.

## Typer av dråpetellere
Det finnes mange typer dråpetellere, og de kan lages av glass eller plast. Noen pipetter er beregnet til å måle et bestemt volum meget presist, mens andre ikke har graderinger i det hele tatt.
Tingsryd kommune

**Tingsryd kommune** er en kommune i Kronobergs län i landskapet Småland i Sverige. Kommunens administrasjonssenter ligger i Tingsryd.

## Tettsteder
Tingsryd kommune har åtte tettsteder. I tabellen oppgis antall innbyggere per 31. desember 2010.

## Referanser
Pachliopta pandiyana

***Pachliopta pandiyana*** er en sommerfugl i familiegruppen svalestjerter. Den lever i India.

## Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.

*Pachliopta pandiyana* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Pachliopta]]*
****** ***Pachliopta pandiyana*** Moore, 1881
****** synonymer: *Atrophaneura pandiyana* *Pachlioptera pandiyana*

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Pachliopta (Atrophaneura) pandiyana'' – www.nic.funet.fi/
John av Worcester

**John av Worcester** (død ca. 1140) var en engelsk munk og krøniker. Han var forfatter av krøniken *Chronicon ex chronicis*, et verk som tidligere ble tilskrevet *Florence av Worcester*. Om personen John av Worcester vet vi bortimot ingenting, bortsett fra at han sannsynligvis levde og var munk i Worcester, ikke langt fra Wales, og kanskje aldri forlot hjemstedet.

*Chronicon ex chronicis* begynner med skapelsen, slik mange krøniker gjorde, og blir avsluttet med året 1140 da han kanskje døde. Det ble tidligere antatt at det var kun den siste delen som faktisk var blitt skrevet av ham, men historikerne mener nå at han er ansvarlig for det meste av verket.

Krønikens kronologiske ramme ble lånt fra Marianus Scotus’ krønike. Det er antatt at John må ha benyttet seg av rekke andre kilder som nå har gått tapt. En av disse var en versjon av *[[Den angelsaksiske krønike]]* og han kan ha delt en tapt kilde sammen med William av Malmesbury ettersom sistnevntes *Gesta regum anglorum* har tilsvarende informasjon som ikke er funnet i andre verker. Antagelig må John også ha støttet seg på lokal kunnskap.

I *Chronicon ex chronicis* finner man den første kjente illustrerte opptegnelse av solflekker:

:«I det tredje året av Lothar, romernes keiser, i de tjueåttende året av kong Henrik av de engelske... på lørdagen den 8. desember viste det seg fra morgenen og til kvelden to svarte sfærer mot solen».

Denne opptegnelsen som han nedtegnet for året 1128 ettersom han fant synet minneverdig og kanskje illevarslende. Den latinske teksten er omgitt av et fargediagram av solen som markerer posisjonen og størrelsen på de to solflekkene som han hadde sett med sine egne øyne, fem århundrer før teleskopet ble oppfunnet. 

## Referanser


## Litteratur
* John of Worcester (Oversatt av P. McGurk og Jennifer Bray): *The Chronicle of John of Worcester: The Annals from 450-1066 Vol 2*. Oxford Medieval Texts 1995. ISBN 0198222610
* Brett, Martin: «John, monk of Worcester...» i M. Lapidge et al. (red.), The Blackwell Encyclopedia of Anglo-Saxon England.'' Oxford: Blackwell, 1999. ISBN 0-631-22492-0
Europavei 74

**Europavei 74** går mellom Alessandria i Italia og Nice i Frankrike. Veiens lengde er rundt 240&nbsp;km.

Trasé fastlagt av UNECE: Nice – Cuneo – Asti – Alessandria.

## Knutepunkter
 
}

|}

## Eksterne lenker
Ramstad (Nærøysund)

**Ramstad** er ei bygd i Nærøysund kommune i Trøndelag. Ramstad ligger 33 km sør for Rørvik og 39 km sørvest for Kolvereid (Fv768 (Abelværveien) - Fv769 (Varøyvegen) - Fv770). 

Ramstad er mest kjent for sin skjønne natur, sjarmerende gårder, ville dyr og ikke minst den berømte landskampen mot nabobygda i nord, Steine, som foregår hvert år. 

Ramstad grenser til Abelvær i sør.

*Ramstad - Nærøy* er en grunnkrets i Nærøysund kommune og har 21 innbyggere pr 1. januar 2021.

## Historie
Ramstad har røtter tilbake til vikingtida og Kjetil Høng.

## Severdigheter
* Kjetil Høngs grav (Kjetilhaugen)
* Landskampen (se Ramstadmafiaen)
* Kjeksvika (Strand)
* Hesthagan (Strand)
I området rundt Kjeksvika og Hesthagan finner du den totalfredete Flueblomen

## Referanser


## Eksterne lenker
* Abelvaer.no
* Ramstadmafiaen
Per Oskar Andersen (1930–2020)

**Per Oskar Andersen** (1930–2020) var en norsk lege og hjerneforsker som ble regnet som en pioner innen sitt fagfelt. Han var professor ved fysiologisk institutt ved Universitetet i Oslo.

Andersen ble cand.med. i 1954 og tok en medisinsk doktorgrad 1960. Etter endt turnustjeneste ble han i 1958 ansatt som prosektor ved Anatomisk institutt, Universitetet i Oslo. I 1968 ble han førsteamanuensis og 1972 professor i nevrofysiologi ved fysiologisk institutt, en stilling han hadde til han gikk av med pensjon i 2000.

Han ble internasjonalt kjent for sine fysiologiske undersøkelser av nerveceller i hjernebarken hos pattedyr og de forbindelsene disse cellene har med hverandre. Hans forskning har særlig vært fokusert på nerveforbindelsene i de delene av sentralnervesystemet som er involvert i læring og hukommelse.

Andersen var blant annet veileder for de to nobelprisvinnerne i medisin May-Britt og Edvard Moser.

I 1991 ble han innvalgt som medlem av den svenske Kungliga Vetenskapsakademien. I 1994 ble han valgt inn som *Foreign Associate* i National Academy of Sciences i USA og i 2002 ble han tatt opp som medlem av The Royal Society i London. Han var også medlem av Det Norske Videnskaps-Akademi og Det Kongelige Norske Videnskabers Selskab.

I 1997 ble han utnevnt til kommandør av St. Olavs Orden for sin innsats for medisinsk forskning.

## Referanser
* Kungl. vetenskapsakademien, Matrikel 1998/1999, ISSN 0302-6558, sid. 38.


## Eksterne lenker
*  tv.nrk.no Din fantastiske hjerne TV-serie med fire episoder fra 1980 med Per Andersen i samtale med Per Øyvind Heradstveit.
Nålen

:*For den danske filmen fra 1951, se [[Nålen (1951)]]*

***Nålen*** (originaltittel: *Eye of the Needle*) er en britisk spion-thriller fra 1981 regissert av Richard Marquand. Filmen handler om en tysk agent som lever et dobbeltliv i England mens andre verdenskrig herjer. Hans oppdrag er å avsløre de alliertes planer for invasjonen av Frankrike. Han må i all hast flykte tilbake til Tyskland, men ender opp på en øy utenfor Skottland som kun er bebodd av et ektepar og deres sønn. Hovedrollene spilles av Donald Sutherland, mens sentrale biroller spilles av Kate Nelligan og Christopher Cazenove. Den er basert på en roman av Ken Follett med samme navn fra 1978.

## Handling
Faber, alias Nålen, er en tysk spion som lever et dobbeltliv i England mens andre verdenskrig herjer. Hans oppdrag er å avsløre de alliertes planer for invasjonen av Frankrike - D-dagen. Tilnavnet har han fått på grunn av sin effektive håndtering av uforutsette hindringer. Mennesker som kommer i hans vei likviderer han med en stilett.

Parallelt følges livet til Lucy og David, et ungt par som på sin bryllupsdag forulykket under en hasardiøs biltur. Brudgommen blir lam fra livet og ned. Ute av stand til å takle samfunnet som invalid har han overtalt sin hustru Lucy til å leve i total isolasjon på en øy i Skottland.

På slutten av krigen får Faber rede på helt avgjørende informasjon og i all hast forsøker han til ta seg tilbake til Tyskland. Han tar seg om bord i et skip i påvente av at en tysk ubåt skal plukke ham opp et stykke ut på sjøen. Men en storm gjør at han ender som skipbrudden på nettopp den øya som er bebodd av Lucy, David og deres sønn, samt en gjeter som hjelper dem. Han blir kjent med ekteparet og får blir boende hos dem inntil videre. Ensom og hånet av sin bitre og invalide ektemann, faller Lucy for den gåtefulle fremmede, uten å vite at han er en forræder fast bestemt på å forhindre invasjonen på D-dagen. Ektemannen er tidligere offiser i RAF og kjøper ikke helt Fabers forklaring om hvorfor han endte opp på øya. Etterhvert begynner han å mistenker at han ikke er den han utgir seg for. Faber forsøker å etablere radiokontakt med Tyskland for å kunne sende den livsviktige informasjonen om invasjonsplanene.

## Om filmen
*Nålen* ble ingen publikumssuksess. Den innbrakte $17,6 millioner i USA.

Både Roger Ebert og Leonard Maltin gav den 3 av 4 stjerner.

## I rollene

* Donald Sutherland: Henry Faber
* Kate Nelligan: Lucy Rose
* Christopher Cazenove: David Rose
* Stephen MacKenna: Løytnant
* Philip Martin Brown: Billy Parkin
* Ian Bannen: inspektør Godliman
* Faith Brook: Lucys mor
* Barbara Ewing: Mrs. Garden

## Referanser


## Eksterne lenker
*
Operasjon Omega

***Operasjon Omega*** (originaltittel: *The Osterman Weekend*) er en amerikansk action-thriller fra 1983 regissert av Sam Peckinpah. Filmen handler om en samfunnskritisk TV-reporter som blir overtalt til å delta på et plot mot noen av sine gamle venner som CIA mener er spioner for Sovjet. Avsløringen skal finne sted på reporterens eget landsted. Men i kulissene driver noen et dobbeltspill. Hovedrollen spilles av Rutger Hauer, mens sentrale biroller spilles av John Hurt, Burt Lancaster, Meg Foster, Dennis Hopper og Craig T. Nelson. Filmen er basert på Robert Ludlums roman *The Osterman Weekend* fra 1972.

Filmen er også kjent under den norske tittelen *Blodig Weekend*.

## Handling
John Tanner er en kjent TV-reporter med et eget aktualitetsprogram, kjent for sin konfronterende stil overfor sine intervjuobjekter. En dag oppsøkes han av sjefen for CIA som ber ham om hjelp til å avsløre en spionliga som tilfeldigvis viser seg å være hans nærmeste venner. CIA forbereder avsløringen av gruppen under en helg på Tanners landsted. Ved hjelp av moderne overvåkningsutstyr og skjulte kamera skal de forsøke å fremprovosere avslørende handlinger. Men underveis viser det seg at etterforskningen er basert på motiver av langt mer personlig art. Etterhvert oppstår det konflikter mellom gjestene. En av dem, Osterman, følger etter Tanner da han nattestid sniker seg ut i skogen for å snakke med sjefen for overvåkningen. Ostermann blir utsatt for et drapsforsøk av en agent, men klarer å utmanøvrere ham. Senere på natten leder dette til en voldsom konflikt mellom Osterman og Tanner. Etterhvert får de begge vite at de bare er brikker i et spill og at årsaken til samlingen er en helt annen en det Tanner ble fortalt.

## Om filmen

### Anmelderne
*Operasjon Omega* har fått 44 % på Rotten Tomatoes. Den amerikanske filmanmelderen Roger Ebert gav den 1 av 4 stjerner, mens Leonard Maltin gav den 2,5 av 4 stjerner.

*[[VG]]* gav den terningkast tre.

### Økonomi og popularitet
Filmen ble ingen stor suksess i USA hvor den innbragte nærmere $6,5 millioner. Produksjonskostnadene var ca $6,5 millioner.

### Priser
Peckinpah ble tildelt to priser ved Festival du film policier de Cognac.

## Roller
*Rutger Hauer – John Tanner
*John Hurt – Lawrence Fassett
*Dennis Hopper – Richard Tremayne
*Craig T. Nelson – Bernie Osterman
*Meg Foster – Ali Tanner
*Chris Sarandon – Joseph Cardone
*Helen Shaver – Virginia Tremayne
*Cassie Yates – Betty Cardone
*Sandy McPeak – Walter Stennings
*Burt Lancaster – Maxwell Danforth, sjefen for CIA

## Referanser


## Eksterne lenker
*
Radio P5

**Radio P5** var en lokalradio som sendte fra lokalene til Agderposten i Arendal, kanalen tilbød også nettradio. Kanalen ble til etter en sammenslåing av tidligere Radio Agder (fhv Radio 3) og Radio Pollen A/L. 

Programlederne som jobbet for kanalen var Tor Helge Løvåsen, Frank Johannessen og Peder Røinestad. Tor Helge Løvåsen var også daglig leder. Radio p5 ble nedlagt høsten 2016.

## Frekvenser
*FM 93: Tvedestrand, Vegårshei
*FM 98: Arendal
*FM 104: Arendal, Froland, Grimstad
*FM 104.2: Birkeland
*FM 104.8: Risør, Gjerstad
*FM 106.3: Høvåg
*FM 107.4: Grimstad, Lillesand

## Referanser


## Eksterne lenker
*
Eirik Tovsrud Knutsen

**Eirik Tovsrud Knutsen** (født 24. november 1982 på Kongsberg) er en norsk musiker. Han er keyboardist i det norske bandet Shining, for CC Cowboys, Rebekka Bakken, Anne Grete Preus og Marion Raven. Han spilte fra 2004 i Amund Maarud Band, som i 2006 ble til rockebandet The Grand, hvor han spilte orgel/keyboards og trommer. Han er, og har vært, involvert med en rekke andre artister som Jonas Alaska, Gabrielle, Martin Hagfors, Claudia Scott, Jarle Bernhoft, Ingebjørg Bratland, Odd Nordstoga, Marit Larsen, Maria Mena, Bjørn Eidsvåg, Ronnie Jacobsen, Jim Stärk, Noora Noor, Funky Hot Grits, Big Mama Allpax, Vidar Busk, Tad Robinson/Sven Zetterberg og Oliver Mtukudzi.

Han spiller trommer i prosjektet «Woman Of Heart and Mind - A Tribute To Joni Mitchell», og har også spilt trommer/perkusjon i Kongsberg Storband.

## Diskografi

### [[CC Cowboys]]
;Album
* *[[Elsket For Alltid]]* (2020)

;Livealbum
* *[[Atheltic Sound Live-Session]]* (2020)
* *[[Med KORK i Kollen]]* (2022)

;Singler
* *Kom Deg Løs* (2020)
* *Gamlebyen* (2021)
* *Bedre Tider* (2022)

### [[Ronnie Jacobsen]]
; Album
* *[[These Blues In Me]]* (2017)

### [[Shining (norsk band)|Shining]]
;Album
* International Blackjazz Society (2015)
* Animal (2018)
;Singler
* *The Last Stand* (2015)
* *Last Day* (2015)
* *Animal* (2018)

### [[Therese Ulvan]]
;Album
* *[[Hemmelig Begeistra]]* (2013)
;Singler
* *Nye Gnagsår, Gamle Ski*

### [[Martin Hagfors]]
;Album
* *[[I Like You]]* (2011)

### [[The Grand]]
;Album
* *[[The Grand (album)|The Grand]]* (2007)
;Singler/EP-er
* *Traveling Bound* (2007)
* *Lust to Win* (2007)
* *[[The Grand (EP)|The Grand]]* (2007)
* *Heavy Love* (2010)

### [[Amund Maarud]]
;Album
* *[[Electric (Amund Maarud-album)|Electric]]* (2011)
* *[[Dirt (Amund Maarud-album)|Dirt]]* (2012)
* *[[Volt (Amund Maarud-album)|Volt]]* (2015)
;Singler
* *Your Love* (2011)
* *Dirty Laundry* (2012)
* *Shine It All Around* (2013)
* *Her Favorite One* (2013)
* *Sticky/Love That Burns* (2015)
* *No Love Between Us/Wildchild* (2015)

### [[Big Mama Allpax]]
* *[[Small Town Criminals]]* (2011)
;Deltar på
* Bluestown Records: *[[Christmas in Bluestown]]* (2002)
* X-Queen of the Astronauts: *[[Hello, Pretty-Pretty!]]* (2008)
* Oðeon: *[[Beauty In Bloom]]* (2012)
* Porterville: *[[Porterville (album)|Porterville]]* (2014)
* Porterville: *[[Ludlow Garage]]* (2015)
* Orango: *[[The Mules of Nana]]* (2017)

## Referanser
Guerrilla Radio

**«Guerrilla Radio»** er en sang av bandet Rage Against the Machine. Den ble utgitt som singel, og vant en Grammy. Sangen omhandler presidentvalget i USA i 2000. Sangen var også musikk brukt til spillet Tony Hawk's Pro Skater 2. Sangen vant en Grammy Award for Best Hard Rock Performance i 2001.

## Sanger på singelen
#«Guerrilla Radio»
#«Without a Face» (Live Version)

## Engelsk utgave
### Disk 1
#«Guerrilla Radio»
#«No Shelter»
#«The Ghost of Tom Joad»

### Disk 2
#«Guerrilla Radio» (Radio Edit)
#«Fuck tha Police» (Live) (N.W.A cover)
#«Freedom» (Live)

## Referanser
No Shelter

**«No Shelter»** er en singel av bandet Rage Against the Machine. Sangen finnes også på albumet The Battle of Los Angeles.

## Eksterne lenker
*
Ray Brown

**Raymond Matthews Brown** (født 13. oktober 1926 i Pittsburgh, død 2. juli 2002 i Indianapolis) var en av verdens ledende jazzbassister, kjent fra et hundretall innspillinger.

Han flyttet til New York og det gryende bebop-miljøet. Brown ble med  i Dizzy Gillespies band (1946–51), lagde det initielle Modern Jazz Quartet og traff Ella Fitzgerald som var hans medarbeider og hustru (1947–52).
Med Jazz at the Philharmonic traff han Oscar Peterson, hvis trio Brown ble verdenskjent medlem av (1951–66).  Etter flytting til Los Angeles (1966) komponerte han en del filmmusikk og spilte i L. A. Four (1974–82).  Inntil sin død ledet han flere mindre ensembler, blant annet **Ray Brown Trio** (1984–) med Gene Harris piano (erstattet av Benny Green, 1994) og Jeff Hamilton trommer.  Trioen var ved Moldejazz (1999). Brown sies å ha oppdaget Diana Krall.

## Utmerkelser
* Flere Grammy-priser, blant annet for komposisjonen *Gravy Waltz* (1969), skrevet med gitaristen Herb Ellis.
* Flere Down Beat-seiere

## Referanser


## Eksterne lenker
* 
* 
*
Dagfrid

**Dagfrid** er et kvinnenavn med opprinnelse i de norrøne ordene *dagr*, «dag», og *fríðr*, «vakker».

## Utbredelse
Dagfrid er et sjeldent navn i Norge og er svært lite brukt i andre land.

Tabellen nedenfor gir en detaljert oversikt over populariteten til fornavnet Dagfrid i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Dagfrid Kolås, norsk forfatter
* Dagfrid Hammersvik, norsk annonsesjef og leder for Fagpressens markedsforum
* Dagfrid Enga Fenstad (f 1949), forretningskvinne og forfatter

## Referanser


## Eksterne lenker
*
Vesikkel

**Vesikkel** (l. vesicula – en liten blære) er en liten intracellulær sekk i cellen omgitt av en membran hvor forskjellige stoffer kan transporteres og/eller lagres.

Nobelprisen i medisin ble i 2013 tildelt James E. Rothman, Randy W. Schekman og Thomas C. Südhof for arbeid vedrørende mekanismene bak vesikkeltrafikken.
Borg videregående skole

**Borg videregående skole** er en videregående skole som ligger i Sarpsborg kommune, Østfold. Skolen tilbyr utdanningsprogrammene helse- og sosialfag, elektrofag, teknologi og industrifag og tekniske byggfag. I tillegg kan man ta allmenn påbygging på skolen.

Borg videregående skole ble startet opp i 1936, den gang som *Sarpsborg yrkesskole*. I 1976, en god del år senere, ble navnet forandret til *Borg videregående skole*.

## Skolens utdanningstilbud
**Bygg- og anleggsteknikk**
* Bygg og anleggsfag (VG1)
* Klima-, energi- og miljøteknikk (VG2)
* Overflateteknikk (VG2)
* Rørlegger (VG2)
* Taktekker (VG2)
* Ventilasjon- og blikkenslagerfaget (VG2)

**Elektrofag**
* Elektrofag (VG1)
* Elenergi (VG2)
* Automatisering (VG2)
* Automatiseringsfaget (VG3)
* Data og elektronikk (VG2)
* Dataelektronikerfaget (VG3)

**Helse- og oppvekstfag**
* Helsefag (VG1)
* Barne- og ungdomsarbeider (VG2)
* Helsefagarbeider (VG2)
* Hudpleie (VG2)
* Hudpleier (VG3)
* Helseservice (VG2)
* Apotektekniker (VG3)

**Teknologi og industrifag**
* TIP (VG1)
* Bilskade, lakk og karosseri (VG2)
* Kjemi- og prosessfag (VG2)
* Kjøretøy (VG2)
* Industriteknologi (VG2)

**Studiespesialisering**
* Studiespesialisering (VG1)
* Språk, samfunnsfag og økonomi (VG2)
* Språk, samfunnsfag og økonomi (VG3)
* Påbygging til generell studiekompetanse (VG3)

## Eksterne lenker
* Skolens offisielle side
* Borg videregående skole på vilbli.no
Otte Bjelland

**Otte Bjelland** (født 11. oktober 1969) er en norsk volleyballspiller. I tillegg til å ha spilt på Nyborg Volleyballklubb sitt herrelag i Eliteserien i en årrekke, med 156 kamper per 2001, hadde han på samme tidspunkt spilt 14 landskamper.

## Referanser


## Eksterne lenker
*
Tanana (elv)

**Tanana** er ei elv i Alaska, USA av ca. 915 kilometers lengde. Den er en bielv til Yukon-elva, og renner fra grensa mot Canada i øst og nordvestover via byen Fairbanks, og til byen Tanana hvor den munner ut i Yukon River. Tanana River er den tredje lengste elva i Alaska. Nedslagsfeltet er på 118&nbsp;000 km².

Tanana River renner midtveis gjennom store myrområder nedenfor Fairbanks, hvor den får tilsig av en rekke større bielver. Elva er kanskje mest kjent for at isløsningen der er satt som kjennemerke for at våren er kommet. Veddemål om dag og klokkeslett medførte at en har presise opptegnelser om når dette skjedde fra ganske lang tid tilbake. Tidligste isløsning i moderne tid har vært 20. april.

## Eksterne lenker
*
West London-linjen

**West London-linjen** er en kort jernbanelinje i London, England. Den trafikkeres av London Overground, Southern og diverse godstog, og går mellom Willesden Junction i nord og Clapham Junction i sør.

## Kart

Fil:westlondon.png|Kart over West London-linjen


## Eksterne lenker
* London Overground
Willy-Brandt-Haus

**Willy-Brandt-Haus** er oppført på hjørnet av Stresemannstraße og Wilhelmstraße i Kreuzberg i bydelen Friedrichshain-Kreuzberg i Berlin. Bygningen huser hovedkontoret til det tyske sosialdemokratiske partiet, SPD.

Byggeplanene ble aktuelle i 1991 da Berlin skulle overta som hovedstad etter den tyske gjenforeningen. SPD hadde sammen øvrige vesttyske partier sitt hovedkontor i Bonn. Utgangspunktet var et ønske å en adresse nær Lindenstraße 3 i Berlin-Kreuzberg, som var SPDs hovedkontor mellom 1914 og 1933. Bygningen på stedet ble revet i 1962.

Willy-Brandt-Haus har en golvflate på 3&nbsp;225 m², ble åpnet i 1996 etter to års byggearbeid. Helge Bofinger var arkitekten bak bygningen.

## Referanser


## Eksterne lenker
* 

* Nettsted
* Turistinformasjon
Andrew

**Andrew** er en engelsk variant av Andreas, som kommer av *andrós*, den greske genitivformen av *anér*, som betyr «mann».

## Utbredelse
*Andrew* har vært et vanlig navn i England siden 1300-tallet.

*Andrew* har i mange år vært et populært navn i USA.

*Andrew* er i dag et svært vanlig navn i mange engelsktalende land.

|}

## Kjente personer med navnet
* Andrew Jackson (1767–1845), USAs sjuende president
* Andrew Johnson (f. 1808), amerikansk president
* Andrew Carnegie (1835–1919), skotsk-amerikansk finansmagnat og filantrop
* Andrew Bonar Law (f. 1858), kanadisk-britisk politiker og statsminister i Storbritannia
* Andrew Barton Paterson (f. 1864), australsk poet og journalist
* Andrew Peacock (f. 1939), australsk politiker
* Andrew Lutaakome Kayiira (f. 1945), ugandisk leder av Uganda Freedom Movement
* Andrew Lloyd Webber (f. 1948), britisk komponist
* Andrew, hertug av York (f. 1960)
* Andrew Denton (f. 1960), australsk TV-programleder og komiker
* Andrew Ridgeley (f. 1963), britisk musiker og medlem av Wham!
* Andrew Gaze (f. 1965), australsk basketballspiller
* Andrew Lewis (f. 1970), guyansk bokser
* Andrew Lincoln (f. 1973), britisk skuespiller
* Andrew Scheer (f. 1979), kanadisk politiker og tidligere leder av det konservative partiet
* Heath Andrew Ledger (f. 1979), australsk skuespiller
* Andrew Garfield (f. 1983), britisk-amerikansk skuespiller
* Andrew Bogut (f. 1984), australsk basketballspiller
* Andrew Wiggins (f. 1995), kanadisk basketballspiller

## Referanser


## Eksterne lenker
*
Mikkelfeltet

**Mikkelfeltet** er et gassfelt øst på Haltenbanken i Norskehavet. Utvinning av naturgass og naturgasskondensat fra Mikkelfeltet tok til i fast produksjon fra 1. oktober 2003.
Equinor er operatør for Mikkelfeltet. 

Mikkelfeltet ligger nord for Draugenfeltet og sør for Åsgardfeltet. Hovedforsyningsbasen ligger i Kristiansund, mens driftsorganisasjonen har hovedkontor i Stjørdal. 

## Eksterne lenker
* Olje- og energidepartementet: Fakta norsk petroleumsverksemd 2006
* Mikkelfeltet i Aftenbladets interaktive sokkelkart
Grindal

**Grindal** er ei bygd i Rennebu. Grindal grenser nordover til Å, i sør til Voll og østover til Tverdal.

Grindal er først og fremst ei jordbruksbygd, og det er kyr og sauer det går i. Men enkelte av bygdas innbyggere livnærer seg på andre ting, som for eksempel laks og maskiner. Lakseelva Orkla renner gjennom dalføret.

4H-klubben Solrenning 4H har sitt utspring på Grindal, men har de siste årene vært nødt til å trekke lenger oppover bygda for sine arrangement, siden de ikke har noe egnet klubblokale.

## Kjente personer fra Grindal
*Michel Nilsson Grendahl
*Vegard Heggem
*Jo Sondre Aas

## Referanser
Callidulidae

* Callidulinae
* Griveaudiinae
* Pterothysaninae

**Callidulidae** er en liten gruppe av sommerfugler som bare finnes i et begrenset område fra India i vest til Salomonøyene i øst, og på Madagaskar. De fleste artene hviler med vingene holdt loddrett over kroppen, og de ligner derfor sterkt på dagsommerfugler, men kan kjennes fra disse på at antennene ikke er tydelig klubbeformede.

## Utseende
Små til middelsstore, slanke, brunlige sommerfugler med brede vinger. Underfamilien Callidulinae hviler med vingene holdt loddrett opp fra kroppen, Griveaudiinae hviler med taklagde vinger, mens ingen ser ut til å ha lagt merke til hvilestillingen til Pterothysaninae. **Kroppen** er slank, kledt med noen meget løstsittende, hårlignende skjell, og hodet middels stort, **antennene** er omtrent halvparten så lange som forvingene og trådformede eller ganske svakt klubbeformede. De har en «knekk» i den ytterste delen, som peker litt oppover. **Forvingene** er brede og trekantede, brune, ofte med et bredt, gult, skrått tverrbånd, bakvingene avrundede, ofte med et bredt innhakk. **Larvene** (bare kjent for Callidulinae) er nakne, sylindriske og grønne, med en blank, svart hodekapsel.

## Levevis
Callidulinae flyr om dagen mens de fleste Pterothysaninae og Griveaudiinae trolig flyr om natten. De planteetende larvene som er kjent, lever på bregner, men det finnes også minst én art der larvene vokser opp som snyltere i maurtuer.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Calliduloidea – bare en familie
************ Familien **Callidulidae**
************* Callidulinae
************** Slekten *Callidula*
************** Slekten *Cleis*
************** Slekten *Comella* – bare på Ny-Guinea
************** Slekten *Pterodecta*
************** Slekten *Tetragonus*
************* Griveaudiinae – bare på Madagaskar
************** Slekten *Griveaudia*
************* Pterothysaninae
************** Slekten *Helicomitra*
************** Slekten *Pterothysanus*

## Eksterne lenker
* 
* Moths of Borneo – Callidulidae http://www.mothsofborneo.com/part-8/callidulidae/callidulidae.php
Rage Against the Machine (video)

***Rage Against the Machine*** er en video fra en konsert den 25. november 1997 med Rage Against the Machine. Filmen fikk ganske god kritikk. Alle sangene er hentet fra albumene *[[Evil Empire]]* og *[[Rage Against the Machine (album)|Rage Against the Machine]]*. Denne videoen var den første av tre filmer som ble utgitt av Rage Against the Machine.

## Sporliste
**Konserten**
#«The Ghost of Tom Joad»
#«Vietnow»
#«People of the Sun»
#«Bulls on Parade»
#Bullet in the Head
#«Zapata's Blood»
#«Know Your Enemy»
#«Bombtrack»
#«Tire Me»
#«Killing in the Name»
#«Freedom»

## Special Edition
#«Killing in the Name»
#«Bullet in the Head»
#«Freedom»
#«Bulls on Parade»
#«Memory of the Dead/Land and Liberty»
#«People of the Sun»

## Eksterne lenker
* 
*
Cimeliidae

* *[[Axia]]*
* *[[Epicimelia]]*

**Cimeliidae** er en liten familie av fargerike sommerfugler som bare forekommer i Sør-Europa ved Middelhavet. De kan ligne på målere (Geometridae), men er trolig ikke i nær slekt med disse. Deres systematiske plassering innen gruppen storsommerfugler er usikker. Familien var tidligere kjent som Axiidae, men dette navnet har også blitt brukt på en familie av krepsdyr, og for å unngå forvirring måtte sommerfuglgruppen skifte navn, da dette navnet var det yngste (http://zoolstud.sinica.edu.tw/Journals/46.3/262.pdf ).

## Utseende
Middelsstore til ganske store, slanke sommerfugler, minner mye om målere (Geometridae). **Kroppen** er nokså slank, hodet middels stort. **Antennene** er fjærformede og ca. 1/3 så lange som forvingene. **Forvingene** er røde, gule eller brunlige med gule og/eller metalliske flekker og/eller tverrbånd. De er brede og trekantede med middels lange hårfrynser (lange til storsommerfugler å være) langs ytterkanten. **Bakvingene** er avrundede, ensfargede eller mørkere langs ytterkanten, bleke, brunlige eller røde. Et unikt anatomisk trekk er at de har et lommeaktig organ knyttet til spirakelen (åndehullet) på sjuende bakkroppsledd. Funksjonen til dette er ukjent, men det kan være en lydreseptor. **Larvene** er slanke, nakne og grønne og kan minne om larvene til ringsommerfugler (Satyrinae).

## Levevis
Larvene lever på planter i slekten vortemelk (*Euphorbia*). De voksne sommerfuglene flyr om dagen.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Cimelioidea (=Axioidea) - bare én familie
************ Familien **Cimeliidae** Chrétien, 1916 (=Axiidae Rebel, 1919)
************* Slekten *[[Axia]]* Hübner, 1821
************** *[[Axia margarita]]* (Hübner, 1813)
************** *[[Axia napoleona]]* Schawenda, 1926
************** *[[Axia nesiola]]* Reisser, 1962
************** *[[Axia olga]]* (Staudinger, 1899)
************** *[[Axia vaulogeri]]* Staudinger, 1892
************* Slekten *[[Epicimelia]]* Korb, 1900
************** *[[Epicimelia theresiae]]* Korb, 1900
Det finnes en god del synonyme navn innen denne familien.

## Kilder
* Yen,S.-H. & Minet, J. (2007) Cimelioidea: a new superfamily name for the gold moths (Lepidoptera, Glossata). *Zoological Studies* 46 (3): 262-271 (med fargeplansje over de fleste artene) http://zoolstud.sinica.edu.tw/Journals/46.3/262.pdf 
## Eksterne lenker
*
Lasiocampoidea

* anthelidespinnere
* ekte spinnere

**Lasiocampoidea** er en gruppe av sommerfugler som omfatter to familier, anthelidespinnere (Anthelidae) og ekte spinnere (Lasiocampidae). De førstnevnte finnes bare i Australia mens de sistnevnte forekommer i alle verdensdeler bortsett fra Antarktis. De ble før gjerne regnet til gruppen Bombycoidea, men skiller seg fra disse på noen trekk ved vingeårenettet, og på at larvene er tett hårete hos Lasiocampoidea, mens de er nakne eller glissent hårete hos Bombycoidea. Medlemmene av Lasiocampoidea er middels store til store, sterkt hårete sommerfugler med brede vinger. Munndelene er vanligvis tilbakedannet hos de voksne sommerfuglene. Antennene er fjærformede hos hannene, trådformede eller smalt fjærformede hos de vanligvis betydelig større hunnene. Larvene er tett kledt med korte, oppstående hår, i tillegg har de ofte lange hår.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8
## Eksterne lenker
*
Politisk kvarter

***Politisk kvarter*** er et norsk aktualitetsprogram som har gått på NRK Radio siden 1968. Programmet tar vanligvis for seg en to-tre dagsaktuelle saker som debatteres i studio av relevante debattanter med programleder som ordstyrer. Sendingen har et stort fokus på norsk politikk. Programmet sendes på P2, alle hverdager fra klokken 7:45 og er en del av *[[Nyhetsmorgen]]*. Fra 2014 til 2020 ble programmet også overført på NRK2, og fra 2020 sendes det på NRK1. Om sommeren erstattes programmet med *Sommerkvarteret*.

Programmet hadde i 2008 et gjennomsnittlig lyttertall på drøyt 80&nbsp;000. Det kan ellers nevnes at programmet ble lastet ned over 972 000 ganger på podkast i 2017, noe som plasserte det på en niendeplass over NRKs mest nedlastede radioprogrammer.

Den første sendingen gikk på lufta den 30. oktober 1968. Herbjørn Sørebø var første programleder. Programmet ble sendt rundt kl 18 på kvelden de første årene. Det ble nedlagt på slutten av 1980-tallet, men gjenoppstod i 1995 i en fornyet versjon i forbindelse med introduksjonen av *[[Nyhetsmorgen]]*.  

## Referanser


## Eksterne lenker
* ''Politisk kvarter'' på NRK Radio
Storpikulett

**Storpikulett** (*Nesoctites micromegas*) er en art i spettefamilien og eneste art i slekten ***Nesoctites***. Den ble tidligere klassifisert blant pikulettene, men siden har det vist seg at den ikke hører hjemme blant disse. Nå regnes den enten som en basal art i underfamilien Picinae (hakkespetter), under tribuset **Nesoctitini**, eller til sin egen underfamili; **Nesoctitinae**.

Storpikulettens naturlige habitat er subtropiske og tropiske tørre skoger, subtropiske og tropiske fuktige lavlandsskoger og subtropisk og tropisk buskland på øya Hispaniola i Karibien.

## Inndeling
Inndelingen følger Taxonomy in Flux og er i henhold til Boyd (2017). Boyd regner med 206 arter fordelt i sju tribus og 33 slekter. Det hersker imidlertid uenighet om denne inndelingen. HBW Alive regner med noen flere arter, men deler dem inn i færre tribus og slekter. Andre autoriteter kan ha lignende forskjeller i inndelingen. Norske navn på artene følger Norsk navnekomité for fugl og er i henhold til Syvertsen *et al.* (2008). Beskrivelser i parentes er ikke offisielle navn. Alle arter har nødvendigvis ikke fått norsk navn.

* Piciformes, spettefugler, 484 arter
** Galbuli, (jakamarfugler), 57 arter
** Pici, (egentlige spettefugler), 427 arter
*** Ramphastides, 157 arter
*** Picides, 270 arter
**** Indicatoridae, vokseterfamilien, 16 arter
**** Picidae, spettefamilien, 237–254 arter
***** Jynginae, vendehalser
***** Picumninae, pikuletter
***** Picinae, hakkespetter
****** Nesoctitini
******* *[[Storpikulett|Nesoctites]]*
******** *[[Storpikulett|N. micromegas]]*, storpikulett
********* *N. m. micromegas* (nominatformen), Hispaniola
********* *N. m. abbotti*, Gonâve (vest for Hispaniola)

## Referanser




## Eksterne lenker
*
Harskning

**Harskning** innebærer at fett eller andre lipider nedbrytes ved enten hydrolyse, oksidasjon eller begge. Hydrolyse vil løsrive fettsyrekjedene fra glyserolstammen i glyseridene. Disse frie fettsyrene kan deretter gjennomgå videre autooksidasjon. Oksyderingen skjer normalt med umettet fett ved en fri radikal-hjulpet prosess. Disse kjemikalieprosessene kan skape høyst reaktive molekyler i harsk mat og olje, som er årsaken til dannelsen av ubehagelige og skadelige lukter og farger. Prosessene kan også ødelegge næringsstoffer i mat. Under noen forhold kan harskning, og ødeleggelse av vitaminer, skje veldig raskt.
St. John’s University (New York)

** St. John's University**, ofte forkortet **SJU**, er et privat katolsk i universitet i New York. Dets hovedcampus ligger i Jamaica i Queens i delstaten New York i USA. 

Universitetet har over 20&nbsp;000 studenter (2007), og er dermed et av de største katolske universiteter i USA. Ordenen ble grunnlagt av prester tilhørende vincentinerne i 1870. Skolepengene i 2006 var på US$ 24&nbsp;970.

## Referanser


## Eksterne lenker
*
Naugatuck River

**Naugatuck River** er en 105 km lang elv i den amerikanske delstaten  Connecticut. Den renner fra det nordvestre Connecticut sørover og inn i Housatonic River i Derby.  

## Eksterne lenker
*
Qingdao internasjonale seilingssenter

**Qingdao internasjonale seilingssenter** er en seilbåtmarina på området for det tidligere verftet  Beihai i Fushanbukten i Qinghai i Shandongprovinsen i Folkerepublikken Kina. Senteret ble bygget til Sommer-OL 2008 og de paralympiske leker samme år.

## Eksterne lenker
* Olympic Venue Distribution overlay on Google Maps
Simployer

**Simployer** er en norsk bedrift som leverer personalsystem, personalhåndbøker og kompetanse om arbeidsliv. 

Simployer Group AS ble etablert i 1985 og har hovedkontor på Grålum i Sarpsborg. I en artikkel i tidsskriftet *CIO Applications* opplyses det at Simployer brukes av nær 900 000 personer.

## Historie
***1985:** Info Tjenester AS etableres, og abonnentene på SAF-nytt tilbys telefonsupport og abonnement på ringpermer med utskiftbare ark.
***2009:** Selskapet bytter navn fra Info Tjenester AS til Infotjenester AS.
***2012:** ble nettstedet Leder.no lansert.
***2013:** Infotjenester etablerer det svenske datterselskapet First Stage Competence AB i Göteborg. Samme år overtar Infotjenester driften av Næringslivets skole fra Næringslivets Hovedorganisasjon.
***2015:** Infotjenester kjøper opp det svenske firmaet Tholin & Larsson.
***2017:** Programvareselskapene Capitech og Netcompetence kjøpes opp av Infotjenester, som samler alle tilbudene innen HRM-programvare under det nye merkenavnet Simployer.
***2020:** Konsernet bytter navn fra Infotjenester til Simployer, og Ferd kommer inn som majoritetseier. Det blir også kjent at det svenske selskapet &Frankly kjøpes opp.
***2021:** Simployer kjøper det svenske selskapet Edge HR av konsernet Wise Group. 
***2024:** Simployer kjøper det svenske selskapet AlexisHR AB.

## Referanser


## Eksterne lenker
* 
* AlexisHR
Republikanisme

**Republikanisme** er en politisk innstilling for republikken som styreform, der statsoverhodet ikke er hevet over statens egne lover. Ordet «republikk» kommer fra latin *[[res publica]]*, «offentlig(hetens) sak». Republikanismen bygger på idéer om blant annet rettsstat, borgerdyd og politisk deltagelse, som kan føres tilbake til antikkens filosofi.

## Referanser


## Se også
*Norge som republikk
*Folkesuverenitetsprinsippet

## Eksterne lenker
*
Jeffrey N. Steenson

** Jeffrey N. Steenson ** (født 1952) er en amerikansk episkopalsk biskop av bispedømmet Rio Grande. Han ble utnevnt den 24. oktober 2004, konsekrert til biskop i januar 2005 og innsatt i bispedømmets katedral i Albuquerque i den amerikanske delstaten New Mexico i oktober samme år.

Han gikk av i 2007 og konverterte til den katolske kirke samme år.

## Referanser


## Eksterne lenker
* Biografien til Steenson frem til han gikk av som biskop
Koljutsjinøya

** Koljutsjinøya ** (russisk: Остров Колючин) er en liten øy i Tsjuktsjerhavet. Den ligger ca. 11&nbsp;km utenfor nordkysten av Tsjukotkahalvøya lengst øst i Russland. Øya er bare 4,5&nbsp;km lang og maksimalt 1,5&nbsp;km bred. Den er dekket av tundravegetasjon. Det ligger en liten tsjuktsjisk bosetning, kalt *Koliutsjino*, helt sør på øya.  

## Historie
I september 1933 ble den sovjetiske isbryteren «Tsjeljuskin» knust av pakkis nær Koljutsjinøya. Passasjerene og mannskapet ble reddet med fly i en dramatisk og mye publisert operasjon som gjorde kaptein Vladimir Voronin og ekspedisjonslederen Otto Schmidt til helter.

## Litteratur
* Armstrong, T., *The Russians in the Arctic*, London, 1958.

## Eksterne lenker
* 
* Tidlig sovjetisk utforskning
* Historien om russisk utforkning av Arktis
* Bilder av dyr på Koljutsjinøya
Halvor Nordhaug

** Halvor Nordhaug ** (født 1953) er biskop emeritus i Bjørgvin. Før han ble dette, var han praktikumsrektor ved Menighetsfakultetet i Oslo.

Han ble uteksaminert fra Menighetsfakultetet i 1978 og ble ordinert til prest i Fredrikstad domkirke 1979. I 1980 var han feltprest på Heistadmoen, og ble deretter prest for norske studenter i utlandet 1981-1986. Han var teologisk konsulent i Mellomkirkelig Råd 1986-1991 og kapellan i Ås menighet 1991-1995 og ble rektor på Menighetsfakultetets praktisk-teologiske seminar fra 1995-2009. Han ble innsatt som biskop i Bjørgvin 8. mars 2009. Han ble pensjonert i 2022.

Han var fra 1993 til 2009 redaktør av *[[Luthersk Kirketidende]]*.

Han er sønn av biskop Ole Nordhaug (1925-2021) og salmedikteren Liv Nordhaug (1926-2002).

## Utvalgt bibliografi
* Nordhaug, Halvor (1953-) (2020) *Men hva med de andre? Om kristendommen og religionene.* Vårt Land forlag.
*Nordhaug, Halvor (1953-) og Syse, Henrik (2016) *Hvor kristent skal Norge være?* Vårt Land forlag. 
* Nordhaug, Halvor (1953-) (2010) *Kjærligheten hus.* Oslo. Verbum. 
* Nordhaug, Halvor (1953-) (2006) *En kirke for folket.* Oslo. Luther. 
* 
* 
* 
* 
* 

## Referanser


## Eksterne lenker
* 
* 
* «Nordhaug vigslet til biskop», Vårt Land 8. mars 2009
* Halvor Nordhaugs CV på regjeringen.no
Sittwe

**Sittwe** (tidligere **Akyab**) er en by i Myanmar (Burma). Den har ca.  innbyggere (2006). 

Byen ligger ved landets vestkyst på en øy der de tre elvene Kaladan, Myu og Lemyo munner ut i  Bengalbukten. Den er hovedstad i delstaten Rakhine.

Etter Jandabu-traktaten av 1826, som gjorde britene til makthavere, ble samme år byen grunnlagt av britene. Det ble sentrum for britisk Arakan. En av de viktigste handelsartikler her var ris. 

I februar 2007 offentliggjorde India planer om å utvikle byens havn slik at den via Kaladaneleven kan fungere som handelsknutepunkt for eksport fra og import til Mizoram og andre innlandsstater i det nordøstre India.

## Referanser


## Eksterne lenker
*
Chilasa agestor

* *C. a. shirozui*
* *C. a. govindra*
* *C. a. restricta*
* *C. a. matsumurae*
* *C. a. teruyonae*

***Chilasa agestor*** er en sommerfugl i familiegruppen svalestjerter. Den lever sør og øst i Asia.

## Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.

*Chilasa agestor* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling
Artene i slekten *Chilasa* er (var tidligere) av noen entomologer, plassert i slekten *[[Papilio]]*.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Chilasa]]*
****** ***Chilasa agestor*** (Gray, 1831) 
****** synonym: *Papilio agestor* 
****** underarter: *C. a. shirozui* (Igarashi, 1979) *C. a. govindra* Moore *C. a. restricta* Leech *C. a. matsumurae* Fruhstorfer *C. a. teruyonae* (Shinkai, 1996)

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Chilasa agestor'' (''Papilio agestor'') – www.nic.funet.fi/
Magmakammer

**Magmakammer** er en isolert og avgrenset masse med bergartssmelte (magma) under jordoverflaten med et opphav fra en vulkan. Et magmakammer i form av et stort basseng av flytende stein under jordoverflaten kan variere i størrelse og ligge i både den øvre og den nedre delen av jordskorpen. Den smeltede bergarten, eller magmaen, i et slikt kammer er mindre tett enn den omkringliggende landbergarten, som produserer flytekrefter på magmaen som har en tendens til å drive den oppover. Hvis magmaen finner en vei til overflaten, vil resultatet være et vulkanutbrudd; følgelig er mange vulkaner plassert over magmakamre. Disse kamrene er vanskelige å oppdage dypt inne i jorden, og derfor er de fleste av de kjente nær overflaten, vanligvis mellom 1 km og 10 km nede.

## Referanser
Jeff Goldblum

**Jeffrey Lynn Goldblum** (født 22. oktober 1952 i West Homestead i Pennsylvania) er en amerikansk skuespiller og jazzpianist. Han er kjent for å ofte spille eksentriske eller intense rollefigurer.

## Bakgrunn
Goldblum ble født i West Homestead nær Pittsburgh i Pennsylvania. Han var sønnen til Shirley, som var programleder for et radioprogram, og Harold Goldblum, som var lege. Han har en søster, Pamela, og en eldre bror, Lee. En annen bror, Rick, levde bare til han ble 23. Familien var jødisk og tilhørte en ortodoks synagoge. Goldblum flyttet til New York City i en alder av sytten år for å bli skuespiller.

## Skuespiller
Goldblum begynte sin karriere som skuespiller i filmen *[[Death Wish]]* fra 1974. En tidlig og liten rolle som han er likevel er godt kjent for er en person som snakker i telefonen under en fest i filmen *[[Annie Hall]]* fra 1977. Han har hatt hovedroller i filmer som *[[Fluen (1986)|Fluen]]*, *[[Independence Day (film)|Independence Day]]*, *[[Den tapte verden (film)|Den tapte verden]]*, *[[Earth Girls Are Easy]]*, *[[The Tall Guy]]*, *[[Vibes (film)|Vibes]]* og *[[Into the Night]]*.

Han er 193&nbsp;cm høy og kjent for sin lange og hengslete figur.

## Musiker

Goldblum spiller piano og som tenåring fikk han små spillejobber i Pittsburgh. Etter oppfordring fra Peter Weller og Woody Allen begynte han på 1990-tallet å spille standard jazzmelodier på klubber i Los Angeles. Senere har han hatt faste, ukentlige konserter i Los Angeles. I 2018 ga han ut sitt første album *The Capitol Studios Sessions* (på Decca). Vokalistene Haley Reinhart, Imelda May og Sarah Silverman medvirket. Albumet gikk til topps på Billboards jazzliste.

Hans andre album *I Shouldn’t Be Telling You This* er ventet i november 2019 og der skal blant andre Miley Cyrus og Sharon Van Etten medvirker.

Han synger selv i tillegg til å spille piano i bandet kalt Mildred Snitzer Orchestra. Peter Weller spilt en tid sammen med Goldblum.

## Referanser


## Eksterne lenker
* 
* 
* 
*